ΓΡΑΠΤΗ ΕΡΩΤΗΣΗ E-3670/00

υποβολή: Mara Sornosa Martnez (PSE) προς την Επιτροπή

(27 Νοεμβρίου 2000)

Θέμα: Ανάγκη εκπόνησης μελέτης για τις περιβαλλοντικές επιπτώσεις των έργων στο Puerto de Grau του Castellon (Αυτόνομη Κοινότητα της Βαλένθιας)

Στην ερώτησή μου Ε-2194/00(1) κατήγγειλα στην Επιτροπή την έγκριση, χωρίς την απαραίτητη μελέτη για τις περιβαλλοντικές επιπτώσεις, του ειδικού σχεδίου των λιμενικών αρχών του Castellon, που προβλέπει την κατασκευή διαφόρων εμπορικών κτιρίων και ενός συγκροτήματος πολυκινηματογράφων στην περιοχή που είναι γνωστή ως Muelle de Costa.Εάν πραγματοποιηθεί η κατασκευή των εν λόγω κτιρίων, η πόλη του Castellon θαποστεί σημαντική μείωση της ήδη περιορισμένης πρόσβασης που έχει στη θάλασσα, με αναπόφευκτες επιπτώσεις στο τοπίο.

Στην απάντησή της στις 7 Σεπτεμβρίου 2000, η Επιτροπή ανήγγειλε ότι θα διερευνήσει το θέμα, σε επαφή με τις ισπανικές αρχές, για να διευκρινιστεί εάν πράγματι παραβιάζεται η κοινοτική περιβαλλοντική νομοθεσία, ιδίως όσον αφορά την εκπόνηση μελέτης περιβαλλοντικών επιπτώσεων που μπορεί να απαιτείται για τα εν λόγω έργα.

Έχει η Επιτροπή λάβει γνώση του περιεχομένου του ειδικού σχεδίου των λιμενικών αρχών του Castellon;

Θα μπορούσε να μας πληροφορήσει σε ποιο σημείο βρίσκονται οι έρευνες της και ποια ήταν η απάντηση των ισπανικών αρχών;

Δεν νομίζει η Επιτροπή ότι το εν λόγω σχέδιο δημιουργεί σοβαρές παρατυπίες σε σχέση με την οδηγία 97/11/ΕΚ(2) (85/337/ΕΚ αναθ.)(3), η οποία περιλαμβάνει στο Παράρτημα 1, παράγραφος 8β), τους εμπορικούς λιμένες και τις αποβάθρες εκφόρτισης μεταξύ των ζωνών για τις οποίες πρέπει να εκπονείται μελέτη σχετικά με τις περιβαλλοντικές επιπτώσεις;

(1) ΕΕ C 103 E της 3.4.2001, σελ. 84.

(2) ΕΕ L 73 της 14.3.1997, σελ. 5.

(3) ΕΕ L 175 της 5.7.1985, σελ. 40.

Απάντηση της κας Wallstrm εξ ονόματος της Επιτροπής

(24 Ιανουαρίου 2001)

Η Επιτροπή δεν έχει λάβει ακόμη απάντηση από τις ισπανικές αρχές σχετικά με το εν λόγω έργο, αλλά το χρονικό περιθώριο απάντησης δεν έχει ακόμη εξαντληθεί.

Η Επιτροπή ήρθε σε επαφή με τις ισπανικές αρχές προκειμένου να λάβει πληροφορίες που ίσως δείξουν λανθασμένη εφαρμογή της οδηγίας 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(1), όπως τροποποιήθηκε από την οδηγία 97/11/ ΕΚ του Συμβουλίου της 3ης Μαρτίου 1997(2), σε σχέση με το έργο που κατήγγειλε το αξιότιμο μέλος.

Σύμφωνα με τις πληροφορίες που παρέχονται από το αξιότιμο μέλος στη γραπτή ερώτηση Ε-2194/00(3), το έργο αφορά την κατασκευή διάφορων εμπορικών κτιρίων και ενός μεγάλου συγκροτήματος κινηματογραφικών αιθουσών στο Puerto de Grau της Castellon.

Αυτός ο τύπος έργου αναφέρεται στο σημείο β) της παραγράφου 10 του παραρτήματος ΙΙ της εν λόγω οδηγίας (αστικά αναπτυξιακά έργα, συμπεριλαμβανομένης της κατασκευής εμπορικών κέντρων και χώρων σταθμεύσεως αυτοκινήτων) και επομένως, δυνάμει της παραγράφου 2 του άρθρου 4, πρέπει ναποβληθεί σε αξιολόγηση του αντίκτυπου σύμφωνα με τα άρθρα 5 έως 10 εάν το ενδιαφερόμενο κράτος μέλος θεωρεί ότι το απαιτούν τα χαρακτηριστικά του.

Βάσει των πληροφοριών που διαθέτει προς το παρόν, η Επιτροπή δεν θεωρεί ότι το έργο εμπίπτει στο σημείο β) της παραγράφου 8 του παραρτήματος Ι που περιλαμβάνει τα έργα κατασκευής εμπορικών λιμένων, αποβαθρών φορτοεκφόρτωσης που συνδέονται με την ξηρά και εξωτερικών λιμένων (εκτός των αποβαθρών για τα πορθμεία) όπου μπορούν να προσεγγίσουν σκάφη άνω των 1 350 τόνων.

Η Επιτροπή, στο ρόλο της ως θεματοφύλακα των Συνθηκών, θα λάβει τα αναγκαία μέτρα για να εξασφαλίσει ότι το κοινοτικό δίκαιο τηρείται στην προκειμένη περίπτωση.

(1) ΕΕ L 175 της 5.7.1985.

(2) ΕΕ L 73 της 14.3.1997.

(3) ΕΕ C 103 E της 3.4.2001, σελ. 84.